 

**Republika e Kosovës Komuna e Gjilanit**

**Republika Kosova Opština Gnjilane**

**Republic of Kosovo Municipality of Gjilan**

 **Gilan Belediyesi**

Strategjia mbi Përfshirjen Sociale 2022-2024

Gjilan, mars, 2022

**Përmbajtja**

**Lista e shkurtesave……………………………………………………………………………………………... 3**

1. Pasqyrw e pwrgjithsme.................................................................................................................................. 4

Korniza Ligjore Nacionale mbi Shwrbimet Sociale ................................................................... 4

Sistemi i mbrojtjes sociale nw Kosovw........................................................................................ 5

Roli dhe përgjegjësia e komunave në ofrimin e shërbimeve sociale në nivel lokal..................... 5

1. Ofrimi i shërbimeve sociale në Komunën e Gjilanit.....................................................................6
2. Teoria e ndryshimit.......................................................................................................................10
3. Fushat pwr fuqizimi nw pwrmirwsimin e Sistemit tw Mbrojtjes Sociale……………………….………………………………………………………...…….….11
4. Plani i veprimit ........................................................................................................................... 15

**Lista e shkurtesave**

**MFPT** Ministria e Financave, Punws dhe Transfereve

**QPS** Qendra për Punë Sociale

**DSHMS** Drejtoria për Shëndetësi dhe Mirëqenies Sociale

**MPMS** Ministria e Punës dhe Mirëqenies Sociale

**MF** Ministria e Financave

**MAPL** Ministiria e Administrimit të Pushtetit Lokal

**BE** Bashkimi Evropian

**PIN** People in Need

**Pasqyrë e përgjithshme**

Qasja në një sistem të duhur të mbrojtjes sociale është një e drejtë themelore njerëzore dhe si e tillë paraqet pjesë të një rëndësie të veçantë në legjislacionin e vendit. Shërbimet sociale dhe familjare nënkuptojnë shërbimet publike përmes ofrimit të drejtëpërdrejtë të përkujdesjes sociale, këshillimit ose në rastet e veçanta, ndihmë materiale për njerëzit në nevojë sociale[[1]](#footnote-1). Thënë ndryshe ato janë shërbime të mirëqenies sociale të cilat ofrohen nga profesioniste të angazhuar në kryerjen e shërbimeve të tilla për të ndihmuar persona të pambrojtur ose grupet në nevojë.

Ato duhet të ofrohen sipas pikëpamjes së parandalimit të problemeve sociale të individit, familjes, grupit dhe komunitetit, si dhe garantimit të sigurisë dhe kohezionit social të familjes dhe të shoqërisë.

***Korniza Ligjore Nacionale mbi Shërbimet Sociale***

Legjislacioni për Shërbimet Sociale dhe Familjare në Kosovë, përbërë nga Ligji për Shërbime Sociale dhe Familjare, Ligji për Familjen, Ligji për Mbrojtjen nga Dhuna në Familje, Ligji për Mbrojtjen e Fëmijës, si dhe ligjet dhe aktet tjera që ndërlidhen me shërbimet sociale përfaqëson kuadrin regullativ të orientuar në rregullimin dhe përparimin e shërbimeve sociale dhe familjare për personat në nevojë dhe për familjet.

Bartësit e shërbimeve sociale dhe familjare sipas legjislacionit ne fuqi ne nivel qëndror janë:

1. Qeveria dhe Ministria e Financave, Punës dhe Transfereve (MFPT), e cila rolin e saj e permbush përmes Departamentit per Mireqenje Sociale
2. Këshilli i përgjithshëm për Shërbimet Sociale dhe Familjare, si mekanizem profesional dhe administrativ;
3. Bordi për adoptim vendor dhe ndërkombëtar, përgjegjës për ushtrimin e procedurës së adoptimit;
4. Paneli për strehim familjar;
5. Ndersa ne nivel lokal jane isntitucionet si me poshte:
6. Komunat përkatëse në territorin e të cilave ofrohen shërbimet sociale dhe familjare;
7. Organizatat jo qeveritare;
8. Qendra për Punë Sociale;
9. Këshillimore familjare;
10. Institucioni i shërbimeve sociale për strehim;
11. Qendra për mbështetje dhe përkujdesje;
12. Shtëpi të sigurta;
13. Institucioni për kujdesin social për plotësimin e nevojave dhe shërbimeve;
14. Qendra për pranim.

***Sistemi i Mbrojtjes Sociale në Kosovë***

Shërbimet e specializuara në mbështetje të personave të ndjeshëm duhet të jenë thelbi i funksionimit të ofruesve të shërbimeve sociale. Me qëllim të përmirësimit të efektivitetit të shërbimeve sociale, në vitin 2009 është nënshkruar një Memorandum Mirëkuptimi në mes të Ministrisë së Punës dhe Mirëqenies Sociale (MPMS), Ministrisë së Financave (MF) dhe Ministrisë së Administrimit të Pushtetit Lokal, *ku palët janë dakorduar se komunat janë plotësisht përgjegjëse për ofrimin e shërbimeve sociale[[2]](#footnote-2).*

Sipas Raportit të BE për Kosovën (2020), komunat në gjithë Kosovën nuk kanë ndarë financim të qëndrueshëm afatgjatë për shërbime sociale; ndërkaq *një iniciativë për financim prej grantit të përgjithshëm për shërbime sociale përmes ndryshimeve në Ligjin për Financat e Pushtetit Lokal ka mbetur në pritje për shumë vite.*

Targetimi i grupeve në nevojë në kuptimin e gjithpërfshirjes sociale dhe mbrojtjes është ende një sfidë në gjithë Kosovën. *Qendrat për Punë Sociale (QPS) janë përgjegjëse për ofrimin e shërbimeve dhe tanimë 40 QPS ofrojnë shërbime sociale në 38 komuna të Kosovës*[[3]](#footnote-3)*;* shërbime shtesë ofrohen edhe nga organizatat e shoqërisë civile.

***Roli dhe përgjegjësia e komunave në ofrimin e shërbimeve sociale në nivel lokal***

Roli dhe përgjegjësitë e komunave në ofrimin e shërbimeve sociale dhe familjare përcaktohen me ligjin për shërbimet sociale dhe familjare, ligjin per veteqeverisje lokale dhe aktet nënligjore të nxjerrura në mbështetje të zbatimit të këtyre ligjeve[[4]](#footnote-4), si dhe me rregullore të brendshme të nxjerrura nga kuvendet komunale.

Komuna zbaton politikat, strategjitë dhe standardet e përcaktuara nga Ministria; nxjerr programin vjetor dhe afatmesëm të shërbimeve sociale, në bazë të analizës së gjendjes sociale dhe nevojave të popullsisë në territorin e saj; nxjerr vendim për të drejtat e zgjeruara dhe aktet e tjera me të cilat përcakton kushtet për realizimin e të drejtave dhe të masave të përcaktuara me vendim dhe me programe; siguron mjetet për realizimin e të drejtave të përcaktuara me këtë Ligj dhe me vendimet e saja; siguron mjete për kryerjen e veprimtarive të shërbimeve sociale në territorin e komunës; dhe kryen edhe punë të tjera në realizimin e qëllimeve të mbrojtjes sociale.

Komuna përmes Qendrës për Punë Sociale ose organizatat e tjera qeveritare dhe joqeveritare, përfshirë edhe ndërmarrjet private, mund të ofrojnë shërbime sociale dhe familjare.

Projektligji parasheh edhe të drejtën e komunave të zgjerojnë shërbimet e tyre, personave tjerë fizik dhe juridik të cilët i rregullojnë marrëdhëniet e tyre me kontratë, duke ofruar ndihmë personale për personat me aftësi të kufizuara; banim me mbështetje; banim i mbrojtur dhe i sigurt; ndihmë në përkujdesjen e personave madhor pas lëshimit nga institucionet apo të familjeve ushqyese; ndihma e njëhershme në natyrë; shërbime të kuzhinës publike; ndihmë për shkollim të fëmijëve të familjeve në nevojë sociale; ndihmë në edukim dhe arsimim të fëmijëve me nevoja të veçanta arsimore; subvencionimi i shpenzimeve komunale për familjet e varfra; ndihmë në përkujdesjen banesore të familjeve të varfra; shpenzimet e varrimit të shfrytëzuesve të të drejtave nga ky Ligj; shërbimet e SOS linjës së telefonit; dhe të drejta tjera dhe shërbime ndaj nevojave të komunës.

Qendra për Punë Sociale është institucion publik profesional komunal.

Komunat, përkatësisht kuvendet komunale duke u bazuar në nenin 12 të Ligjit për Vetëqeverisjen Lokale, më saktësisht paragrafin 2 të këtij neni, kanë kompetencë të miratojnë rregullore të brendshme apo komunale:

* Statuti i Komunës së Gjilanit, miratuar në vitin 2014, i cili përcakton se Komuna ka kompetenca të plota dhe ekskluzive ne ofrimin e shërbimeve familjare dhe shërbimeve tjera të mirëqenies sociale, siç është përkujdesi për të cenueshmit, strehimin familjar, përkujdesin fëmijëror, përkujdesin për të moshuarit, duke përfshirë regjistrimin dhe licencimin e këtyre qendrave të përkujdesit, punësimin, pagesën e pagave dhe trajnimin e profesionistëve të mirëqenies sociale[[5]](#footnote-5). Statuti përcakton se administrata komunale është e organizuar në atë mënyrë, ku ofrimi i shërbimeve sociale dhe familjare bëhet përmes Drejtorisë së Shëndetësisë dhe Mirëqenies Sociale. Po ashtu Kuvendi komunal mund të formoj komitete tjera të nevojshme, si psh. Komiteti për Shëndetësi dhe Mirëqenie Sociale, Komitetit konsultativ per Persona me Aftesi te Kufizuara.
* Rregullorja për përkujdesjen dhe mbrojtjen e fëmijës, e miratuar në shkurt 2021, e cila zbatohet për përkujdesjen dhe mbrojtjen e fëmijës në të gjitha fazat, për të gjitha, masat, veprimet dhe vendimet, që kanë të bëjnë me fëmijën, nga të gjitha subjektet për mbrojtjen e fëmijës në Komunën e Gjilanit.
* Rregullore për ndarjen e subvencioneve e miratuar në dhjetor 2014, për
	+ ndihmë momentale individit apo familjes,
	+ ndarjen e subvencioneve për persona dhe familjet në nevojë si ndihmë materiale për përkujdesje sociale dhe shëndetësore
	+ subvencionet për shëndetësi dhe mirëqenie sociale[[6]](#footnote-6).

***Ofrimi i shërbimeve sociale në Komunën e Gjilanit***. Komuna e Gjilanit me 42 fshatrat e veta është shtëpi për 90,178 njerëz[[7]](#footnote-7). Me vendosje në pjesën jug-lindore të Kosovës, ekonomia e komunës është kryesisht e bazuar në punësimin në biznese të vogla për afër 7000 njerëz[[8]](#footnote-8).

Statistikat e Qendrës për Punë Sociale në Gjilan ofrojnë informacion për një numër të përfituesve të shërbimeve sociale në Komunë, *ku pjesa më e madhe e tyre janë reflektuar si klientë të tjerë*, kategori kjo e pasuar nga ajo e të mbijetuarve të dhunës në familje, të miturve në konflikt me ligjin dhe pastaj personave me aftësi të kufizuara[[9]](#footnote-9).

Kategoria më e përfaqësuar të cilësuar si “klientë të tjerë” kryesisht asistohen përmes punëve administrative, por edhe profesionale. Kjo kategori përfshinë: rastet me konflikte familjare, nënat vetushqyese, nënat që potencialisht ka mundësi të braktisin fëmijën, nënat/baballarët që kanë braktisuar fëmijën, regjistrimi i vonshëm i fëmijëve, rastet kur aftësia e prindërve nuk është adekuate për përkujdesjen ndaj fëmijëve ose arsye tjera.

Punë administrative përfshijnë vërtetimet e ndryshme për personat që nuk janë nën kujdestari, e që nevojiten për aplikim për punë, për posedim të armës, për humbje të nënshtetësisë së Republikës së Kosovës, pëlqime për të udhëtuar jashtë shtetit për fëmijët kur prindërit janë të ndarë, pëlqimet për bartje të pronës, konstatime zyrtare dhe vlerësime sipas nevojës.

Në anën tjetër, fëmijët me aftësi të kufizuara është një kategori e veçuar me ligj që nga viti 2009 dhe bëhet kompenzimi material në vlerë 100 euro në muaj.

Tabela 1: Kategoritë sociale si përfituese të shërbimeve sociale në tri vitet e fundit në Komunën e Gjilanit

|  |  |  |  |  |
| --- | --- | --- | --- | --- |
| **Nr.** | **Kategoria sociale** | **2018** | **2019** | **2020** |
| 1 | Fëmijë pa përkujdesje prindërore | 9 | 6 | 8 |
| 2 | Kërkesa për adoptim vendor | 7 | 3 | 3 |
| 3 | Viktima te dhunës ne familje | 92 | 100 | 96 |
| 4 | Te mitur ne konflikt me ligjin kundërvajtje dhe penale | 95 | 74 | 37 |
| 5 | Te rritur me aftësi te kufizuara | 39 | 8 | 3 |
| 6 | Këshillat martesore | 24 | 13 | 22 |
| 7 | Fëmijë me sjellje asocial | 25 | 23 | 8 |
| 8 | Klient tjerë  | 616 | 911 | 506 |
| 9 | Fëmijë me aftësi te kufizuara (rastet e reja) | 32 | 26 | 33 |
| 10 | Fëmijë te keqtrajtuar jashtë familjes | 3 | 5 | 4 |
| 11 | Martesa te parakohshme | 2 | 0 | 0 |
| 12 | Fëmijë te përfshirë ne pune  | 10 | 3 | 1 |
| 13 | Viktima te trafikimit (te mitur) | 1 | 0 | 0 |
| 14 | Vendosja ne SHP e te moshuarve | 2 | 1 | 1 |

**Identifikimi i grupeve te ndjeshme**

Të gjithë qytetarët personalisht kanë të drejtë të lajmerohen për çështjet që mendojne se kanë nevojë. Të gjitha institucionet janë të obliguara me ligj t’i referojnë rastet për të cilat janë në dijeni; ndërkaq, zyrtarët e QPS duhet të identifikojnë rastet në nevojë përmes punës në terren.

Kategoritë e grupeve të ndjeshme të identifikuara në Komunën e Gjilanit të identifikuara në kuadër të takimeve të grupit punues të Strategjisë për Përfshirjen Sociale janë:

* Personat (të rritur dhe fëmijë) me aftësi të kufizuara;
* Rastet e Dhunës në Familje dhe Dhunës me Bazë Gjinore;
* Fëmijët dhe të Rinjtë nga familjet në gjendjet të vështirë socio-economike;
* Personat që u takojnë komuniteteve minoritare të margjinalizuara;
* Prindërit vetushqyes;
* Personat e moshuar;
* Personat e varur nga substancat psikoaktive.

Për më tepër, në aspekte të ofrimit të shërbimeve sociale dhe mbështetjes së kërkuar për fuqizimin e tyre, duhet të theksohet se Komuna e Gjilanit përfaqëson zonë kufitare me pikat e saj kufitare Dheu i Bardhë, Breznicë dhe Muqibabë. Personat në lëvizjes si dhe komunitetet e zonave kufitare përfaqësojnë ndjeshmëri potenciale për t’u marrë në konsideratë sa i përkët identifikimit, referimit dhe ofrimit të shërbimeve.

Përveç Qendrës për Punë Sociale, shoqëria civile mbetet një prej ofruesve kryesor të shërbimeve sociale në komunë. Sido që të jetë, fokusi kryesore i organizatave lokale është ofrimi i shërbimeve për personat me aftësi të kufizuara, duke përfshirë Handikos/Gjilan, PEMA, Doën Syndrom Kosova/Gjilan, Autizmi Flet, Shoqata e të Verbërve dhe Shoqata e të Shurdhërve.

Të mbijetuarit të dhunës në familje strehohen dhe rehabilitohen përmes të vetmes strehimore “Liria”; ndërkaq NGO Labyrinth është organizata e vetme që punonë në fushën e parandalimit dhe përgjigjes ndaj varësisë me substance psikoaktive. Grupe të tjera të ndjeshme, të tilla sit ë moshuarit, komunitetet pakicë dhe të mbijetuarit e dhunës së bazuar në gjini, nuk janë të përfaqësuar mjaftueshëm në përbërjen e organizatave lokale aktive në ofrimin e shërbimeve sociale në Komunën e Gjilanit.

***Burimet financiare.*** Duke qenë se shërbimet sociale funksionojnë në kuadër të Drejtorisë për Shëndetësi dhe Mirëqenie Sociale, Qendra për punë sociale gëzon një buxhet prej 121,530.00 EUR, përderisa funksionon me 17 zyrtarë që mbulojnë gjithë territorin e komunës.

***Tabela 2: Ndarja e buxhetit sipas fushave përkatës në dy vitet e fundit dhe vitin 2022***

|  |  |  |  |
| --- | --- | --- | --- |
|  | **2020** | **2021** | **2022** |
| Shëndetësi dhe Mirëqenia Sociale  | 3,431,082.00 | 3,582,917.00 |  3,652,572.00 |
| Arsim dhe shkencë | 14,822,044.00 | 13.597.543,00  | 14,016,389.00 |
| Urbanizëm dhe mbrojtje të mjedisit | 605,800.00 | 774,245.00 | 727,177.00 |
| Zhvillim ekonomik | 1,065,600.00 | 1,265,231.00 |  1,320,835.00 |
| Shërbime publike, infrastrukturë dhe banim | 2,612,757.00 | 3,175,823.00 |  3,118,619.00 |

Mbështetja institucionale për organizatat e shoqërisë civile ofrohet në formën e granteve, por shuma në dispozicion dhe procedurat e gjata deri te hapat konkret në ofrimin e mbështetjes financiare, shpesh ndikojnë në qëndrueshmërinë e shërbimeve sociale të ofruara nga organizatat.

**Parimet kyqe**

1. **Përfshirja sociale përtej shërbimeve sociale**

Kjo strategji fokusohet në arritjen e potencialit nga personat me nevoja specifike dhe nuk përfaqëson thjeshtë çështjen e ofrimit të shërbimeve sociale. Përveç synimit për të fuqizuar sistemin ekzistues të shërbimeve sociale, Strategjia synon që të krijojë bazë për të gjithë njerëzit që të ndjehen pjesë e shoqërisë dhe jetës institucionale.

1. **Fokusi në grupet e ndryshme të personave në nevoje**

Përveç fokusit të tanishëm në ofrimin e shërbimeve për kategori të caktuara, strategjia ka për synim që të përfshijë të gjitha grupet e ndjeshme, duke përfshirë personat me aftësi të kufizuara, të mbijetuarit e dhunës së bazuar në gjini dhe dhunës në familje, minoritetet etnike, të moshuarit dhe varësinë ndaj substancave psikoaktive.

1. **Koherenca komunale**

Strategjia merr parasysh përpjekje nacionale dhe lokale, përfshirë Ligjin mbi Shërbimet Sociale dhe Familjare, rregulloret komunale dhe përpjekjet lokale në përgjithësi.

1. **Sinergjitë ndër-institucionale**

Veprimet e rekomanduara të përcaktuara në këtë Strategji fokusohen në fuqizimin e sinergjive ndër-institucionale në nivel lokal.

1. **Partneriteti**

Fuqizimi i sistemit të shërbimeve sociale dhe familjare kërkon angazhimin dhe partneritetin me një numër të madhë të akterëve, përfshirë autoritetet institucionale, agjensitë ndërkombëtare, organizatat e shoqërisë civile dhe përfaqësuesit e komuniteteve. Thelbërsore mbetet bashkëpunimi i autoriteteve institucionale me organizatat e shoqërisë civile direkt të përfshirë mbështetjen e Sistemit të Mbrojtjes Sociale përmes ofrimit të shërbimeve të nevojshme sociale.

**Teoria e ndryshimit**

**Ndryshimi i dëshiruar i prezantuar në këtë Strategji ndërtohet në një numër të faktorëve ndikues dhe supozimeve:**

1. Perceptimi public i ndjeshmërisë dhe në përgjithësi personat me nevoja specifike është ndryshuar pozitivisht në kuptim të ofrimit të mbështetjes për të zhvilluar më tutje Sistemin e Mbrojtes Sociale dhe ofrimin më efektiv të shërbimeve sociale dhe familjare;
2. Vullneti i mjaftueshëm institucional dhe politik ekziston ose mund të zhvillohet nga autoritetet lokale për të përmirësuar shërbimet sociale dhe familjare që ato të jenë më efektive dhe gjithpërfshirëse;
3. Qasja holistike dhe veprimet e përbashkëta të koordinuara nga të gjithë akterët relevant në nivel lokal mund të stimulojnë ndryshimin pozitiv drejt arritjes së objektivave strategjike;
4. Perceptimi dhe besimi i personave me nevoja specifike ose ndjeshmëri te autoritetet institucionale varet nga mundësia e tyre për të iu qasur shërbimeve sociale dhe zgjidhjeve me kuptim për situatën e tyre.
5. **Ndryshimi i dëshiruar**

Shërbyesit institucional lokal në Komunën e Gjilanit transformohen nga ofrues të thjeshtë të shërbimeve sociale në ata që ofrojnë mbështetje dhe mbrojtje me kuptim për të gjithë personat në nevojë dhe familjet e tyre për të arritur potencialin e tyre dhe integrimin në shoqëri.

|  |  |  |
| --- | --- | --- |
| **Rezultati afatgjatë 1**  | **Rezultati afatgjatë 2** | **Rezultati Afatgjatë 3** |
| Personat dhe familjet në nevojë janë ***identifikuar, referuar dhe nevojat e tyre janë vlerësuar*** me kohë përmes procedurave efektive dhe shërbimeve adekuate sociale. | Personat dhe familjet kanë mundësi për ***qasje në Sistemin e Mbrojtjes Sociale*** të mundësuar nga autoritetet lokale. | Personat me nevoja specifike dhe me aftësi të kufizuara janë **përfshirë dhe integruar** në komunitetin lokal. |
| Rezultatet afatmesme  | Rezultatet afatmesme  | Rezultatet afatmesme  |
| * Sistemi i mbrojtjes sociale fuqizohet dhe procedurat përmirësohen;
* Kapacitetet e autoriteteve lokale janë fuqizuar
* Qasja e koordinuar komunale mbi regjistrimin dhe dokumentimin është promovuar[[10]](#footnote-10).
* Ofruesit e Shërbimeve Sociale mbështeten në implementimin e programeve të tyre

. | • Personat dhe familjet në nevojë kanë mundësi për qasje shërbimeve të ofruara nga autoritetet dhe/ose organziatat.* Personat dhe familjet e tyre në nevojë janë të mbrojtur nga ri-traumatizimi dhe ri-viktimizimi në sistemin e mbrojtjes sociale.

• Kushtet gjatë ofrimit të shërbimeve sociale sigurojnë dinjitetin njerëzor dhe plotësojnë standardet e aplikueshme për të drejtat e njeriut.  | Ndryshimet në kornizën ligjore dhe administrative nacionale dhe komunale për të siuruar qasje efektive për shërbime sociale. • Komunitetet lokale janë të mbështëtura të për të promovua kohesionin social në mbështetje të personave me nevoja specifike dhe me aftësi të kufizuara• Personat dhe familjet në nevojë kanë qasje në edukim, trajnim professional, banim, shërbime publike dhe të specializuara dhe qasje në tregun e punës duke iu mundësuar atyre zgjidhje të qëndrueshme.  |

**Fushat për fuqizimin në përmirësimin e Sistemit të Mbrojtjes Sociale:**

1. Qasja në shërbime sociale dhe familjare, si dhe shërbime të tjera publike

Qasja fizike në shërbime publikë është një e drejtë elementare për të pranuar shërbimet e nevojshme, përfshinë eleminimin e barrierave infrastrukturore dhe arkitektonike, adaptimin e trotuareve, pajisjen e institucioneve kyqe me ashensor, pajisjen e rrugëve me sinjalizues dhe staza për të verbër dhe më e rendësishmja sigurimin e shërbimeve në mobilietet për ata që e kanë të pamundur një gjë të tillë.

Si fazë e dytë që do të kontribuontë në qasjen adekuate në shërbime publike janë mundësia për shërbime të specializuara sipas nevojës, ku mundësitë e kontraktimit apo blerjes parashihen si shumë të rëndësishme në evitimin e problemit. Në anën tjetër, në këtë drejtim janë identifikuar disa sfida që pengojnë përfshirjen e plotë të grupeve të caktuara me nevoja specifike dhe që Komuna e Gjilanit duhet të ketë vëmendje të shtuar në përmbushjen e tyre paavrësisht nëse i takojnë fushës së shëndetësisë, mirëqenies sociale apo arsimimit.

1. Qasja në informacion, komunikim dhe pjesëmarrje për personat me nevoja specifike dhe me aftësi të kufizuara

Personat me vështirësi në të pamur dhe dëgjuar kryesisht hasin në vështirësi të qasen në informacion publik pa praninë e një kujdestari apo ndihmësi. Planifikimi i shpalljes publike të njoftimeve duke iu përshtatur aftësive ndryshe të këtyre grupeve është kyq për përfshirjen e tyre në jetën publike. Në anën tjetër, parandalimi i dukurive negative sociale më të cilat përballen grupet e ndjeshme duhet të bëhet aktivisht përmes kampanjave të ndryshme dhe shpërndarjes së materaleve edukuese/informative përshtatur grupeve dhe mënyrave më të përshtatshme të të mësuarit.

1. Mbledhja dhe menaxhimi i koordinuar i të dhënave

Mbledhja dhe menaxhimi i të dhënave nga të gjithë ofruesit komunal të shërbimeve është një proces që do të ndihmonte jo vetëm krijimin e një pasqyre të gjendjes reale, por edhe orientimin e politikave të komunës në përmirësimin e shërbimeve dhe tërheqjen e fondeve nga donator të jashtëm. Aktualisht mbledhja e të dhënave bëhet nga të gjitha institucionet dhe organizatat në mënyrë të pavarur. Qendra për Punë Sociale ka databazat përkatëse, Drejtoria për Arsim organizon të dhënat në mënyrë të pavarur, ndërkaq organizatat jo-qeveritare ofrojnë shërbime të specializuara për grupe të ndryshme dhe dokumentojnë të dhënat në mënyrën dhe sistemin e organizuar nga vetë organizatat. Krjimi i një sistemi/databaze të përbashkët për identifikimin dhe dokumentimin e të gjitha grupeve të ndjeshme dhe shërbimeve që pranojnë ato ka dalë si një prioritet i grupit punues, ku Drejtoria për Shëndetësi dhe Mirëqenie Sociale përmes Qendrës për Punë Sociale do të kishte primatin në organizimin e regjistrimit të të dhënave dhe kodimin për cështje etike, ndërkaq akterët tjerë dhe organizatat jo-qeveritare do të kishin qasje me privilegje për të dokumentuar punën e tyre.

1. Mbështetja në zhvillimin e një sistemi efektiv të mbrojtjes sociale

Disa aspekte të sistemit të mbrojtjes sociale cenojnë në përgjithësi funksionimin e ofruesve të shërbimeve sociale në realizimin adekuat të punës së tyre. Këto aspekte mund të kenë karakter objektiv, teknik apo njerëzor. Krjimi, funksionalizimi dhe mbështetja e programeve specifike për ofrim të shërbimeve të caktuara duhet të jetë prioritet i komunës në vitet pasuese. Në anën tjetër, Qendra për Punë Sociale duhet të ketë mbështetje të plotë në fuqizimin e saj përmes plotësimit të aspekteve teknike si hapësirat e përshtatshme, pajisja me vetura dhe fondi emergjent. Ofruesit e shërbimeve sociale kryesisht janë angazhuar për shumë vite në punën me kategori të ndjeshme dhe kujdesi për mirëqenien e tyre nuk duhet anashkaluar në përpjekjet për përmirësimin e sistemit të mbrojtjes sociale. Mirëqenia mund të përfshijë supervizimin profesional dhe programet e menaxhimit të stresit. Në anën tjetër, përgatitja e tyre në formimin e qasjes sipas trendeve botërore bashkëohore kërkon përgatitjen e ofruesve të shërbimeve në aplikimin e ndihmës së parë psikologjike dhe integrimin praktikat/qasjes së informuar mbi traumën në punën e përditshme.

1. Ofrimi i zgjidhjeve të qëndrueshme për personat me nevoja specifike dhe/ose aftësi të kufizuara për qasje në shërbime publike

Ofrimi i shërbimeve sociale është pjesë kyqe në përmirësimin e sistemit të mbrojtjes sociale, por krijimi i zgjidhjeve të qëndrueshme është parakusht për mosngarkesën e ofruesve të shërbimeve me raste të ndjeshme. Zhvillimi i programeve të ndërmarrësisë sociale dhe siguria e qëndrueshmërisë së tyre mbesin një kanal i rëndësishëm drejtë përmbushjes së këtij ndryshimi të dëshiruar. Në përgjithësi orientimi i kapaciteteve dhe burimeve familjare të grupeve të ndjeshme në gjenerimin e të ardhurave dhe sigurimin e mirëqenies familjare ndihmon jo vetëm personat në nevojë, por në përgjithësi sistemin e mbrojtjes sociale dhe avansimin e shërbimeve specifike.

 01.Nr.016-35192 Kryesuesi i Kuvendit

 Gjilan, më 31.03.2022 \_\_\_\_\_\_\_\_\_\_\_\_\_\_\_\_\_\_

 /Arianit Sadiku/

**Kontributesit dhe grupi punues:**

Salihe Aliu, Sektori për mirëqenje sociale - DSHMS

Mehat Berisha, Qendra për Punë Sociale

Anita Ademi, Komiteti Konsultativ për Persona me Aftësi të Kufizuara në Komunën e Gjilanit

Fatmir Shurdhani, HandiKOS Gjilan

Bajram Spahiu, Shoqata e të Verbërve Gjilan

Majlinda Ibrahimi, Qendra e Kujdesit Ditor PEMA

Liridona Haziri, Shoqata e të Shurdhërve Anamorava Gjilan

Liridona Kosumi, Drejtoria për arsim

Nora Sherifi, Shoqata Autizmi

Almedina Morina, Down Syndrome Kosova

Slobodan Mitic, OJQ Choice of Youth

Shkëlqim Limani, OJQ Labirinth

Nazife Bunjaku, OJQ Liria

Havushe Islami, interprete e shenjave

Erëmira Salihu, People in Need

Hartimi i strategjisë mbi përfshirjen sociale u mbështet nga projekti ALVED – Fuqizimi i zërave lokal për zhvillim të barabartë, që zbatohet nga organizata People in Need dhe financohet nga Qeveria e Mbretërsisë së Bashkuar.

1. Ligji Nr. 02.L-17 për Shërbime Sociale dhe Familjare [↑](#footnote-ref-1)
2. Monitoring and evaluation of social services in Kosovo: policy challenges and recommendations. Save the Children (2020). <https://kosovo.savethechildren.net/resources/child-protection/t-49> [↑](#footnote-ref-2)
3. Monitoring and Evaluation of Social Services in Kosovo. Save the Children (2020) [↑](#footnote-ref-3)
4. Udhezimet administrative jane pjese e shtojces per legjislacion te fushes se sherbimeve sociale dhe familjare [↑](#footnote-ref-4)
5. Neni 37 paragrafi 1 nënparagrafi 11 i Statutit të Komunës së Gjilanit. [↑](#footnote-ref-5)
6. Neni 21 i Rregullorës për kushtet, kriteret dhe procedurat e ndarjes së subvencioneve, e ndryshuar dhe plotësuar me rregulloren nr. 2/2018, 01. nr. 016-28468 dt. 22.03.2018. [↑](#footnote-ref-6)
7. 2011 Kosovo Population and Housing Census [↑](#footnote-ref-7)
8. Organization for Security and Co-operation in Europe. (2018). Municipal Profile, Gjilan/Gnjilane region. [↑](#footnote-ref-8)
9. Raporti i Qendrës për Punë Sociale 2018-2020 – Komuna e Gjilanit [↑](#footnote-ref-9)
10. Të dhënat duhet të përfshijnë vetëm Komunën e Gjilanit, pra nuk përfaqësojnë të dhëna rajonale. [↑](#footnote-ref-10)